Puutarhalaulu
Hei, tullos veikko joukkohon
 ja tartu kuokkahan,
 ja sisko sorja, vallaton
 saa ottaa haravan,
 nyt teemme pienen kasvimaan,
 kas, tuvan taakse noin,
 viel’ akkunasta armahin
 sen kukat nähdä voi.
          Hei laulaen, hei laulaen
          nyt työtä teemme me,
          me luomme suven Suomellen,
          kun työhön uskomme.

 Kas, tuossa marjapensahat
 jo kukkiansa luo,
 ja puu, mi hyvät omenat
 taas talveks’ meille suo.
 Ja tässä penkit pehmeät
 on sokurherneille,
 ja punajuuret, porkkanat
 saa tuolla paikan ne.
          Hei laulaen –

 Me kuokimme ja kylvämme
 ja puhdistamme maan,
 ei tilaa rikkaruohoille
 oo täällä ollenkaan.
 Ja päiväkulta päällämme
 se kasvun nostattaa,
 ja heelmän hyvän syksy tuo,
 ei meille puute saa.
          Hei laulaen –